7.

Principalele elementele ale angajamentelor sunt următoarele: — Distrigas va garanta că, în decursul fiecărui an calendaristic, cel puțin 65 % și, în medie, în decursul tuturor anilor calendaristici, cel puțin 70 % din volumele de gaz furnizate de acesta și de întreprinderile conexe utilizatorilor industriali și producătorilor de energie electrică din Belgia va reveni pe piață, ceea ce înseamnă că alți furnizori ar putea prezenta o ofertă concurentă clienților în cauză (3). — Volumele vor fi calculate pe baza cantităților contractuale anuale ale Distrigas-ului (incluzând contractele existente) și Distrigas dispune de o anumită flexibilitate pentru a lua în considerare fluctuațiile de-a lungul anilor. — Nici un nou contract încheiat cu utilizatorii industriali și cu producătorii de energie electrică nu poate depăși o durată de cinci ani. Contractele existente, a căror durată este de cinci ani sau mai mare, pot fi reziliate unilateral cu notificare prealabilă și fără penalități, ceea ce permite Distrigas-ului, ca o măsură de tranziție, să le trateze ca niște contracte cu o durată de un an. — Vânzările următoare nu sunt acoperite de angajamentele propuse: (1) Volumele furnizate clienților industriali al căror consum este mai mic de 12 GWh, (2) producătorilor de electricitate care cumpără gaz pentru o nouă instalare ce depășește 10 MW, (3) în cadrul vânzărilor intragrup și a vânzărilor către Electrabel și Electrabel Customer Solutions așa cum au fost menționate în mod special în măsurile corective din cadrul concentrării dintre Suez și Gaz de France (cu excepția cazului în care aceste măsuri corective încetează să aibă efect), (4) activităților de comerț ale Distrigas-ului și (5) vânzărilor în afara Belgiei. — În cazul în care vânzările totale ale Distrigas-ului scad în raport cu nivelul lor pe 2007, nu se consideră că Distrigas a încălcat angajamentele dacă volumul de vânzări de gaz care nu revine pe piață nu a depășit un anumit volum fix de vânzări de gaz (modificate în perioada interimară de dinainte fie de concentrarea dintre Suez și Gaz de France, fie de decizia în temeiul căreia concentrarea nu ar trebui să se producă), ceea ce reprezintă mai puțin de 20 % din ansamblul pieței (piețelor) în cauză. — Distrigas nu va încheia cu revânzătorii nici un acord de furnizare a gazului pe o durată mai mare de doi ani. — Distrigas nu va include, în acordurile viitoare de furnizare a gazului, nici o clauză de utilizare, de revânzare, de destinație sau de reînnoire tacită și va anula (sau nu va pune în aplicare) acest tip de clauze din acordurile existente de furnizare a gazului. — Angajamentele sunt valabile pe o durată de patru ani de la începutul anului 2007. Acestea se aplică atâta timp cât Distrigas deține pe piață o acțiune mai mare cu 40 de procente și cu cel puțin 20 de procente mai mare decât concurentul său cel mai apropiat. — În cazul în care Distrigas este achiziționat, ca urmare a cesiunii de către Gaz de France/Suez, atunci viitoarele vânzări de către cumpărător pe piața corespunzătoare din Belgia vor fi incluse în angajamente. Contractele existente ale cumpărătorului vor fi incluse după o perioadă de tranziție de un an doar dacă aceste contracte reprezintă nu mai mult de cinci procente din vânzările Distrigas-ului în 2007.